Fl- Ombra tal- organizzazzjoni . Il- posponiment tal- ispirtu żagħżugħ ma kienx jgħodd għal kulħadd . Il- kbir kien għadu ġej . Fl- aħħar tas- 70 ijiet l- industrija tal- mużika rok speċjalment dik Ingliża , ħalliet l- atar tagħha fuq dawn il- gżejjer u l- invoga tal- gruppi Led Zeppelin , Deep Purple , Queen u ruxxmata iktar flimkien mal- punk rock tas- Sex Pistols , Stranglers , the Clash u oħrajn bdew jixterdu qishom l- imxija tal- influwenza . Diffatti bdew isiru d- distinzjonijiet bejn ir- rockers awtentiċi u l- dawk posers . L- awtentiċi kienu kienu dawk li bħall- erwieħ mitlufa kienu jiġġerrew mat- toroq libsin ġins inkallat , buz bil- pett mikul u ġakketta tal- ġild imqabra . Dawn kienu jafu x' inhi l- vera mużika u jafu jiddefinixxu bejn andament rittmiku u riffijiet ripettittivi . Il- posers kienu dawk libsin l- aħħar flokk tal- Iron Maiden , nodfa tazza u mqaxxrin puliti u li filgħodu jaħdmulek il- fabbrika u filgħaxija jintefgħu bil- walkman f' widnejhom u bil- liri fil- but jixorbu l- Coca . Għira forsi ? Jista' jkun imma li kien żgur hu li r- rokers bdew jiżdiedu . Bdew isir l- ewwel kunċerti fl- 1982 . Valdacry , Fusion u ieħor li insejt ismu għamlu kunċert flimkien , jekk niftakar sew , l- Orpheum il- Gżira . Kunċerti żgħar fl- Tignè minn diversi gruppi rock u punk . Imbagħad ir- Rockfest li ta' spinta ' l quddiem lix- xena tal- baned rok maltin . Ir- Rifffs bdew jagħtu kunċerti u xi gig ' l hawn u ' l hemm u ġennew bosta punks u rudeboys warajhom bit- Too Pushy Mamma , imbagħad wara d- Dance Music for the 80 s depression . Bil- mod il- mod ir- rockers bdew isibu l- irkejjen partikulari tagħhom prefferibbilment fejn ikun hemm xi jubebox bil- mużika preferita . Bdew jiffurmaw klikek f' postijiet different , it- Torri Bar Tignè u l- ieħor fejn kienet il- guardroom l- antika tal- Ingliżi ħdejn il- kappella ta' Tignè . Ħal Qormi u r- Rabat bdew ukoll ikollhom ir- roqgħa tagħhom . Bdew isiru xi rock nights f' diversi postijiet madwar Malta . Din l- isplużjoni ta' mużika qawwija u ribellża flimkien mal- valuru differenti li bdiet iġġib magħha , bdiet togħrok għajn l- awtoritajiet . Il- massa li titħarrek dejjem tinkwieta lin- nies tal- poter . Diġa semmejna l- Tignè u l- AST u għalkemm wieħed jista' jara l- pożittiv ta' dan , min- naħa l- oħra ma nistgħux ma nxommux strateġija ta' kontroll li taħt l- umbrella tal- organizzazzjoni tibda tagħti d- direzzjoni hi u tliġġem lil dawk li jkun sejrin barra l- linja . L- awtoritajiet tal- knisja wkoll tħajru jitfgħu ix- xbiek biex jagħmlu s- sajda tagħhom . Fl- 1983 saret l- ewwel Rock Mass bil- għan li tressaq li dawn iż- żgħażagħ devjanti lejn is- sagramenti u l- preċetti tal- knisja . Id- dell taħt din l- umbrella ' qaddisa' inħass ristrett u strinġenti wisq għall- ispirtu ħieles ta' rockers . L- attivita' fil- forma ta' quddiesa rok li saret Santa Tereża Birkirakara , kellha rispons fenominali . Il- knisja kienet imballata bir- rockers għalkemm il- KDŻ li organizzata rat kif għamlet u kaxxret magħha kull moviment u għaqda reliġjuża li sabu minn Malta kollha . L- attrazzjoni għar- rockers dakinhar pero , kienet il- mużika u l- grupp Stratkast . L- atmosfera fil- biċċa l- kbira kienet profana b' xi joint idur minn taħt , bl- agħajt u t- tpaċpiċ u b' xi rokan imdamdam bl- inbid , jistrieħ minn qasma bewl mal- konfessinarju . Xi wħud minna taċ- Ċirku Bertu Funtana konna involuti f' din ir- Rock Mass u ħdimna mill- qrib mal- KDŻ . L- influwenza reliġjuża ma naħsibx li ħalliet l- effett mixtieq mill- knisja għallanqas , mhux daqshekk malajr . Dan għax xi snin wara smajt li kien hemm xi rockers li daħħlu f' movimenti reliġjużi u li l- quddisiet rok , għalkemm mhux bil- kobor tal- ewwel waħda xorta baqgħu isiru . Allura nista' ngħid li s- sajda ta' KDŻ qabdet ukoll xi ħut fix- xibka . L- ombra tal- organizzazzjoni bdiet riesqa wkoll fuq in- nies taċ- Ċirku Bertu Funtana . B' dawk il gzuz ta' rockers deħlin u ħerġin fil- Kafè Imperajal , Bertu li kien membru attiv fil- YMCA tas- 70 ijiet beda jħajjarhom biex jiffurmaw kumitat u jmexxu l- YMCA il- ġdida . Qabda rockers mhux la kemm taqbad u tliġġimhom u ssuqhom fejn trid . Bdejna ntellgħu u n- niżlu din l- idea . Bertu b' makkerija ta' xitan kien jaf kif għandu jdawwarna . Issikka minn hawn u ffitta minn hemm , wegħedna post fejn niltaqgħu u norganizzaw l- affarijiet tagħna u anki fejn indoqqu kellu jipprovdilna . Fil- bard ta' Jannar kif tista' tirrifjuta saqaf fuq rasek u bir- riedni f' idejna wkoll . . . it- tentazzjoni għelbitna u aċċettajna bil- kundizzjoni li nsibu isem ieħor għalina minflok YMCA . Bertu żamm iebes u fl- aħħar għaddiet tiegħu u issa sibna ruħna taħt umbrella ġdida bl- isem ta' YMCA . Fra Ġorġ li kien introdott minn xi żgħażagħ taċ- ċirku sab ruħu f' dan il- kumitat il- ġdid . Iddikjara lilu nnifsu Direttur Spirtwali u saret elezzjoni u nħatru l- ewwel membri tal- kumitat . Iċ- Ċirku Bertu Funtana kien għadu mtajjar , jixxewwel mar- riħ tal- mużika u l- ideali tal- ħajja libra . Bil- mod il- mod u mingħajr ma ndunajna bdejna nersqu lejn il- formalita' u ir- regolamentazzjoni . Ħassejna li taħt l- umbrella tal- organizzazzjoni stajna nwettqu dak li ħlomna u li b' hekk stajna nħallu l- marka tagħna fis- soċjeta . Fuq il- mejda ta' Bertu fl- Imperial Caffe , mat- tazzi tat- tè , issa kien hemm it- tajpiera u warajha tfjala tittajpja l- ismijiet tal- membri l- ġodda tal- YMCA . Sinċerament nittamma li dawn l- artikli mill- iktar interessanti ma jiqfux hawn fuq l- Internet . Hello , Mikiel , nixtieq ngħidlek proset tal- bloggs li qed ittella' . Kont qed naqra n- novella ta' Immanuel Mifsud " Ruby " u fiha jsemmi xi affarijiet li qed issemmi int . Nghidlek id- dritt issa , bis- saħħa tal- info li qed tagħti , stajt napprezzaha iktar . Imma l- aktar li ridt ngħidlek hu li tassew interessanti . Naf li tinstema tad daħk u naive , imma ma taħsibx li tkun idea tajba li kieku tagħmlu attentat biex issir tip ta " re - union " bejn in nies ta dak iz żmien ? Imqar riklam fil gazzetta , u tiltaqaw waqt xi gig tajjeb . . . . jiena semmejt li kien hemm aspetti fl- istorja tiegħek li jorbtu mill- qrib mal- esperjenza personali tiegħi ta' dawk iz- żminijiet . Din tar- Rock Mass hija waħda mill- aktar sinifikanti . Bil- maqlub ta' dawk ir- rockers li semmejt inti li resqu lejn is- sagramenti wara dak li raw fil- knisja ta' Santa Tereza , jiena għaraft li hemm perspettiva differenti għad- devozzjoni spiritwali dak in- nhar . Ridt li kull quddiesa li nattendi ( imqar nhar ta' ħadd biss ) tkun bil- mużika rock . U meta dan beda jidher biċ- ċar li mhux ser iseħħ , jiena sibt li kien hemm nuqqas ta' kommunikazzjoni serja bejn dak li kont nemmen jien u dak li kienu jemmnu dawk li sa dak iz- żmien kien għalmuni x' għandi nemmen mill- aspett spiritwali . Aktar ma' naqra dan li qed tikteb int aktar qed nintebaħ kemm hu tassew importanti li jien ukoll nikteb dwar dak iz- żmien . S' issa qadt lura l- aktar għax ma tantx jien it- tip li nhobb nghix fil- passat . Pero bis- saħħa tiegħek , u bil- mod il- mod , qed nifhem li hemm ħafna valur fil- kitba ta' narrattivi dwar dawk iz- żminijiet . . . speċjalment għax , fil- fehma tiegħi , aħna t- tip ta' nies li aħna llum minħabba l- formazzjoni li hadna f' dawk is- snin ; anke jekk aktarx li hemm raġunijiet oħra wkoll . Mikiel , ippermettili kumment kritiku ( f' sens kostruttiv , sintendi ! ) : interassanti kif fin- narrattiva tiegħek imkien ma ssemmi r- rwol tiegħek personali f' dan kollu . B' mod speċifiku , per eżempju , nixtieq ħafna nisma' / naqra dwar ir- relazzjoni diretta tiegħek mal- iStratkast . Inkun qed nizvela xi sigriet kbir jekk ngħid li inti kont il- kantant principli tal- iStratkast għal xi żmien ? Jew forsi kont ser tikteb xi ħaġa dwar dan f' waħda mill- bloggati li jmiss , meta tkompli titkellem dwar il- YMCA u r- RockFest ( hekk minghalija kien jismu ) li kontu torganizzaw ma' Bertu ? Jekk tassew tara lilek innifsek bħala sempliċi parti minn ġabra ta' nies mingħajr individwalita' allura nifhem li ma tiktibx wisq dwar rwoli personali b' mod aktar dirett . Mill- banda l- oħra , jekk dan huwa sempliċiment riżultat tal- umilta' tiegħek allura tagħti każ xejn tal- kumment tiegħi fl- aħħar ftit sentenzi li għadni kemm ktibtlek hawn . Madankollu , nemmen 100 % li mhux qed nesagera meta nitkellem dwar il- modestja tiegħek ! Int qatt ma' kont show - off jew estrovert tant li tispikka fil- folla . Nistenna l- episodju li jmiss b' ħerqa kbira . Għandi x' nagħmel biżżejjed . Stella qed nieħu gost li qed tapprezza . L- iskop ta' dawn il- bloggati huma sempliċi ritratt istamatiku li in fondo hemm ħafna iktar x' wieħed isib . Jien ċert li hemm bosta gruppi jew klikek li għandhom l- istorja tagħhom x' jirrakkontaw u forsi xi darba din toħroġ ukoll . fre . . . din tar- riunjoni ma taħdimx . Illum kulħadd mitfuġħ fuq xogħlu u l- ħajja tal- lum mhux dejjem tħallik iżżur il- passat . Dak iż- żmien ġie darba u qatt iktar ma jerġa' jkun għal għalina u għan- nies ta' dak iż- żmien . Jien pero naħseb li illum ukoll jeżistu xi gruppi li qed ifittxu ħajja alternattiva u qed jgħixu dawn il- mumenti sbieħ flimkien . Mikiel , jien nifhem li kulħadd għandu skoss xogħol , imma se ningħaqad ma' Kenneth fl- appell tiegħu . Modestja apparti , jekk ikollok bżonn għajnuna lest nghin milli nista' , imma tkun tassew ħasra jekk dan li qed tikteb jieqaf hawn . Naf li Toni mhux se jaħsibha bħali , imma minkejja kollox il- mezzi konvenzjonali tal- komunikazzjoni għadhom validi u importanti . Mela issa għandek lil Kenneth , lil Stella u lili li qed nagħmlulek dan l- appell , u ninsab ċert li hemm oħrajn ta' l- istess fehma . Wara kollox dan mhuwiex eżerċizzju ta' nostalġija , imma ta' tagħrif li jgħinna nifhmu sew min konna , min aħna u x' aktarx min għad inkunu . Inhalli f' idejk , Mikiel . Hekk vera li qed tgħid . Qieghed inħalli barra r- rwol dirett tiegħi minn dan kollu għal żewġ raġunijiet . Waħada għalex kieku nagħmel hekk il- ġrajja kollha tieħu iktar fit- tul allura jien ikolli niddedika iktar ħin u forsi wkoll il- qarrejja jibdew jitilfu l- interess . Kif kumbinazzjoni għadni kif semmejt fil- kumment ta' qabel dan , propju qed nipprova nqiegħded il- ġrajja kollha fi kwadru wieħed . Ritratt istamatiku , bil- ħsieb li jagħti stampa ħafifa . It- tieni raġuni li r- rwol tiegħi ma ndaħħlux wisq hi , għaliex il- protaganist huwa l- ispirtu kollettiv tal- grupp kollu . L- iżvolġiment kollu tal- ġrajja tappartjeni lil kulħadd involut . Lil qarrej irridu jħossu iktar qrib il- grupp milli qrib tiegħi . Dan kollu bl- iskop li nxaqleb il- miżien xi ftit lejn is- sens kommunitarju u soċjali kontra l- individwaliżu li illum sirna nagħtuh piż iktar milli jixraqlu . Fuq tal- istratkast ngħidlek li qatt ma kont il- kantant ewlieni tagħhom imma biss ħabib u segwaċi tagħhom . Il- kantant tagħhom kien Martin Scicluna u fiż- żmien li kont qed naħdem magħhom fuq il- lirika tar- rock mass , għal xi raġuni li ma nafiex ma baqax . U hawn dħalt jien biex inkanta l- istess numri li kont ktibt . Miegħi ukoll kien kanta Vince Fabri dakinhar tal- quddiesa . Fl- ewwel kunċert tagħhom fl- Orpheum ħriġt inkanta erba' numri minn tiegħi u ma qtajtx fugura tajba għax qlajt xebgħa ibbuwjar . Dwar il- kunċert tal- YMCA . . . . . fil- puntata li jmiss taqta' l- kurżita' ras ! Grazzi Ton tal- interess tiegħek u nħeġġek tikteb dwar l- esperjenzi tiegħek għax tista' toħloq xrara biex tqabbad ħuġġieġa fl- ispirtu tal- ġenerazzjonijiet futuri . Tinstema' bombastika imma naħseb li hekk hi . Grazzi tal- offerta Immanuel imma eħjar nistennew sa ma ntemm l- aħħar bloggata fuq is- suġġet imbagħad nevalwaw u nistmaw ix- xogħol li jirrikjedi proġġett bħal dan . Imbagħad nitkellmu . Biex issir biċċa xogħol tajba tirrikjedili ħafna enerġija u riżorsi . Nitlobkom ma tagħfsunix f' dan il- mument . Grazzi tal- offerta Immanuel imma aħjar nistennew sa ma ntemm l- aħħar bloggata fuq is- suġġet imbagħad nevalwaw u nistmaw ix- xogħol li jirrikjedi proġġett bħal dan . Imbagħad nitkellmu . Biex issir biċċa xogħol tajba tirrikjedili ħafna enerġija u riżorsi . Nitlobkom ma tagħfsunix f' dan il- mument . L- ass f' idejk , xbin . Nifhem li tkun imħabbat . Imma dawn it- talbiet tagħna teħodhomx bħala insistenza biex inqabbżuhielek sa ma jkollok taċċetta biex issoddilna ħalqna , imma sempliċiment bħala indikazzjoni li hemm għatx qawwi għal dak li qed tirrakkonta . Is- snin sebgħin u tmenin huma meqjusa fuq fomm kulħadd bħala ż- żmien tad- deheb fl- istorja riċenti ta' Malta , u jnisslu ċertu nostalġija f' kulħadd donnhom . Li kieku mhux għal kitbiet simili , dawk li bħali ma laħqux dawn iż- żminijiet ( u anki dawk li għexuhom ) , ma jkollhom xejn lejn xiex iħarsu . Għax fuq kollox , jekk ma jinkitbux illum , meta rriduhom jinkitbu , ħamsin sen ' oħra , meta jkun miet kulmin għex b' ruħu u b' ġismu f' dawk iż- żminijiet ? Kont għaddej mill- Imsida , ilma dieħel mill- bibien . . . Mela l- kanzunetti tat- Triccas għadhom iduru Kenneth ? ! Xejn ma ngħdilek , għalissa ejja ngħoddu dawn il- bloggati bħala bidu . Bghattni ħamsa u għoxrin sena lura u ma nfaqtx juro petlor : ) . Konna nkunu mal- klikka ta' Alex , ħuh Michael u l- oħrajn . Kellna band ( bħal kulħadd : ) ) . Kien idoqq il- Buxu magħna bħala bass . Flower , The Clock Forgot , etc ; Maltasajf ta' ta' Qali kien klassi : ) Kien tassew żmien ieħor , imma tgħid kien sabiħ għax il- bogħod ? Nahseb li kien sempliċi iktar u forsi għalhekk kien sabiħ ; napprezzuw ix- xejn u allura kienet hajja rħisa . Dan l- aħħar erġajt ħriġt il- kitarra u għad fadlilha r- riħa tas- sigaretti ta' għoxrin sena ilu ! : )